section_heading: Ratna karijera
paragraph_text: Eisenhower nikada nije imao prilike iskazati osobnu hrabrost, a većina drži da nije bio ni naročito nadahnut vojni zapovjednik. Međutim, uživao je veliku popularnost među svojim potčinjenima, a pokazao je, za prirodu svog posla daleko važnije - diplomatske sposobnosti, temeljem kojih su ogromni vojni resursi pod njegovim zapovjedništvom izvojevali pobjedu, usprkos uplitanja često suprotstavljenih političara kao što su Churchill i De Gaulle, odnosno nezdravog suparništva potčinjenih mu generala kao Montgomery i Patton.